-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 ประวัติความเป็นมาและพัฒนาการที่สำคัญ

บริษัท เกียรติธนาขนส่ง จำกัด (มหาชน) (“บริษัท”) ก่อตั้งขึ้นเมื่อวันที่ 28 มีนาคม 2537
ด้วยทุนจดทะเบียน 20 ล้านบาท โดยกลุ่มมนต์เสรีนุสรณ์ถือหุ้นทางตรงร้อยละ 47.35
และทางอ้อมผ่าน บริษัท ศิลาทิพย์สระบุรี จำกัด (ถือหุ้นโดยกลุ่มมนต์เสรีนุสรณ์
ปัจจุบันได้เลิกดำเนินกิจการแล้ว) เพื่อดำเนินธุรกิจให้บริการขนส่งแร่สังกะสีและแคลไซน์เป็นหลัก
บริษัทมีทุนจดทะเบียนหลังการกระจายหุ้นต่อประชาชนทั่วไปในปี 2552 จำนวน 200 ล้านบาท
โดยกลุ่มนายเกียรติชัย มนต์เสรีนุสรณ์เป็นผู้ถือหุ้นรายใหญ่ มีสัดส่วนการถือหุ้นร้อยละ 69.72
ของทุนชำระแล้ว บริษัทดำเนินธุรกิจหลักเป็นผู้ให้บริการขนส่งสินค้าประเภทวัตถุดิบอุตสาหกรรม เช่น
แคลไซน์ สังกะสีแท่ง และสารเคมีอันตราย เช่น กำมะถันเหลว โซดาไฟน้ำ เป็นต้น
ด้วยการขนส่งสินค้าตามความต้องการของลูกค้า
รวมถึงให้บริการจัดเก็บและกระจายวัตถุดิบอุตสาหกรรมให้กับลูกค้าด้วยสาขาที่ให้บริการรวม 3
สาขา คือ สาขาตาก สาขาบางปะอิน และสาขาระยอง

ทั้งนี้ ในปี 2546 บริษัทได้ขยายกิจการขนส่ง โดยเข้าซื้อหุ้นทั้งหมดของ บริษัท เคมทรานส์ จำกัด
(“เคมทรานส์”) (เดิมชื่อ บริษัท เคมทรานส์ เอเชียติ๊ก จำกัด) จากผู้ถือหุ้นเดิม
ซึ่งเป็นบริษัทในประเทศออสเตรเลีย โดยเคมทรานส์เป็นบริษัทย่อยของเกียรติธนาขนส่ง
มีทุนจดทะเบียนชำระแล้ว 51 ล้านบาท ดำเนินธุรกิจหลักเป็นผู้ให้บริการขนส่งสารเคมีอันตราย
และผลิตภัณฑ์เชื้อเพลิงและพลังงาน มีสำนักงานอยู่ที่สมุทรปราการ และมี 3 สาขา คือ
สาขาลานกระบือ สาขาบางปู และสาขาขอนแก่น
การลงทุนในเคมทรานส์ส่งผลให้ทั้งบริษัทและเคมทรานส์เกิดความเข้มแข็งและมีความสามารถในการแข่งขันมากขึ้น
รวมทั้งมีการขยายงานอย่างต่อเนื่อง

ในปี 2552 บริษัทได้เข้าจดทะเบียนในตลาดหลักทรัพย์ เอ็ม เอ ไอ
และได้มีการปรับโครงสร้างกลุ่มบริษัท โดยการรับโอนกิจการทั้งหมด (Entire Business
Transfer) ของบริษัทย่อย คือ เคมทรานส์ ซึ่งบริษัทถือหุ้นอยู่ในสัดส่วน 100%
เพื่อลดความซับซ้อนในการบริหารจัดการและเพื่อให้ได้รับสิทธิประโยชน์ทางภาษีจากการเข้าจดทะเบียนอย่างเต็มที่

2.  การเปลี่ยนแปลงและพัฒนาการที่สำคัญ

  -------------- ------------------------------------------------------------------------------------
  28 มีนาคม 2537  ก่อตั้งบริษัทด้วยทุนจดทะเบียนชำระแล้ว 20.00 ล้านบาท จำนวนหุ้น 2.00 ล้านหุ้น มูลค่าที่ตราไว้หุ้นละ 10 บาท
                 มีสำนักงานตั้งอยู่ที่ 545/2 ถ. พระราม 1 เขตปทุมวัน กทม. 10330

  19 ธันวาคม 2537 เปิดดำเนินการสาขาตาก ตั้งอยู่เลขที่ 107 หมู่ 5 ถนนพหลโยธิน ตำบลประดาง อำเภอวังเจ้า จ.ตาก
                 มีพื้นที่ทั้งหมด 14 ไร่ เพื่อเป็นศูนย์บริการขนส่งของบริษัท

  8 เมษายน 2540  เปิดสาขาบางปะอิน ตั้งอยู่เลขที่ 151 หมู่ 16 ตำบลบางกระสั้น อำเภอบางปะอิน จังหวัดพระนครศรีอยุธยา
                 มีพื้นที่ทั้งหมด 6 ไร่ เพื่อให้บริการจัดเก็บและกระจายสินค้า (Warehousing/Distribution Center)
                 ประเภทสังกะสีแท่ง

  17 เมษายน 2541 เปิดดำเนินการสาขาระยอง ตั้งอยู่เลขที่ 60 ถนนทางหลวงแผ่นดินสาย 36 ตำบลมาบข่า อำเภอนิคมพัฒนา
                 จังหวัดระยอง มีพื้นที่ทั้งหมด 6 ไร่ เพื่อเป็นศูนย์บริการขนส่งของบริษัท

  30 มิถุนายน 2543 ได้รับการรับรองมาตรฐาน ISO 9002 จากสถาบัน BVQI (Bureau Veritas Quality International)

  9 ตุลาคม 2544   ย้ายสำนักงานใหญ่มาอยู่ที่ เลขที่ 989 อาคารสยามทาวเวอร์ ชั้น 25 ยูนิต บี 2 ถนนพระราม 1 แขวงปทุมวัน
                 เขตปทุมวัน กรุงเทพมหานคร

  10 มกราคม 2546 บริษัทได้เข้าซื้อหุ้นทั้งหมดของ บริษัท เคมทรานส์ เอเชียติ๊ก จำกัด จำนวน 410,000 หุ้น มูลค่าที่ตราไว้ 100 บาท
                 ในราคา 123 บาทต่อหุ้น เนื่องจากบริษัทเห็นว่า บริษัท เคมทรานส์ เอเชียติ๊ก จำกัด
                 มีความรู้ความชำนาญเรื่องการขนส่งสารเคมีอันตรายเป็นอย่างดี มีชื่อเสียงเป็นที่ยอมรับจากลูกค้า
                 และมีฐานลูกค้าที่แตกต่างกับบริษัท

  30 มิถุนายน 2546 บริษัทได้ขายหุ้นบริษัท เคมทรานส์ เอเชียติ๊ก จำกัด ให้กับคุณเกียรติชัย มนต์เสรีนุสรณ์ ในราคา 125 บาท
                 ต่อหุ้น เนื่องจากบริษัทประสบกับภาวะขาดสภาพคล่อง

  1 กรกฎาคม 2546 เคมทรานส์เปิดดำเนินการสาขาลานกระบือ ตั้งอยู่เลขที่ 192/1 หมู่ 3 ตำบลลานกระบือ อำเภอลานกระบือ จ.
                 กำแพงเพชร มีพื้นที่ทั้งหมด 7 ไร่ เพื่อเป็นศูนย์บริการผลิตภัณฑ์ปิโตรเลียมเหลว

  12 ธันวาคม 2546 บริษัท เคมทรานส์ เอเชียติ๊ก จำกัด ได้ทำการซื้อที่ดิน ตั้งอยู่เลขที่ 442 หมู่ที่ 2 ถนนดำหรุ-บางพลี
                 ตำบลแพรกษาใหม่ อำเภอเมือง จังหวัดสมุทรปราการ มีพื้นที่รวม 10 ไร่ เพื่อเป็นศูนย์บริการขนส่งของบริษัท
                 เคมทรานส์ เอเชียติ๊ก จำกัด

  30 ธันวาคม 2546 เพิ่มทุนจดทะเบียนชำระแล้วจาก 20 ล้านบาท เป็น 140 ล้านบาท เพื่อขยายฐานทุนจดทะเบียนและซื้อหุ้นของ บริษัท
                 เคมทรานส์ เอเชียติ๊ก จำกัด กลับคืนมาจากนายเกียรติชัย มนต์เสรีนุสรณ์ ในราคา 125 บาทต่อหุ้น
                 เพื่อการปรับโครงสร้างธุรกิจ

  22 มกราคม 2547 บริษัท เคมทรานส์ เอเชียติ๊ก จำกัด ได้จดทะเบียนเปลี่ยนชื่อเป็น บริษัท เคมทรานส์ จำกัด

  11 มีนาคม 2547  จดทะเบียนแปรสภาพเป็นบริษัทมหาชนจำกัด โดยเปลี่ยนชื่อจาก “บริษัท เกียรติธนาขนส่ง จำกัด” เป็น “บริษัท
                 เกียรติธนาขนส่ง จำกัด (มหาชน)” และเปลี่ยนแปลงมูลค่าที่ตราไว้จากหุ้นละ 10 บาท เป็นหุ้นละ 1 บาท
                 โดยมีทุนจดทะเบียนเท่ากับ 200 ล้านบาท (ชำระแล้ว 140 ล้านบาท)

  27 มิถุนายน 2548 ย้ายสำนักงานใหญ่มาอยู่ที่ เลขที่ 100 หมู่ 3 ตำบลบางตะไนย์ อำเภอปากเกร็ด จังหวัดนนทบุรี

  3 สิงหาคม 2550  ก่อตั้งบริษัท เอสอีเอส เคม จำกัด ร่วมกับ บริษัท อินเตอร์เนชั่นแนล เรสปอนซ์ คอร์เปอเรชั่น ด้วยทุนจดทะเบียน
                 11.00 ล้านบาท โดยเมื่อวันที่ 3 สิงหาคา 2552 บริษัทได้ดำเนินการขายหุ้นทั้งหมดในบริษัท เอสอีเอส เคม จำกัด
                 ให้กับบริษัท ซีคอร์ เอ็นไวรอนเมนทอล เซอร์วิสเซส (ประเทศไทย) จำกัด ซึ่งเป็นบริษัทที่เกี่ยวข้องกับ บริษัท
                 อินเตอร์เนชั่นแนล เรสปอนซ์ คอร์เปอเรชั่น

  14 ตุลาคม 2551  ลดทุนจดทะเบียนส่วนที่ยังไม่ได้รับชำระจาก 200 ล้านบาท เป็น 140 ล้านบาท และเพิ่มทุนจดทะเบียนชำระแล้วจาก
                 140 ล้านบาท เป็น 160 ล้านบาท โดยเสนอขายหุ้นให้แก่ผู้ถือหุ้นเดิมในราคาหุ้นละ 1 บาท
                 เพื่อขยายฐานทุนและเป็นเงินทุนหมุนเวียน

  29 พฤศจิกายน    เคมทรานส์เปิดดำเนินการสาขาขอนแก่น ตั้งอยู่เลขที่ 181 หมู่ 9 ตำบลม่วงหวาน อำเภอน้ำพอง จ.ขอนแก่น
  2551           มีพื้นที่ทั้งหมด 20 ไร่ เพื่อเป็นศูนย์บริการขนส่งก๊าซ NGV

  16 เมษายน 2552 เคมทรานส์เพิ่มทุนจดทะเบียนเป็น 51 ล้านบาท เพื่อขยายฐานทุนและเพิ่มโอกาสในการประมูลงานโครงการต่างๆ

  13 พฤษภาคม     เพิ่มทุนจดทะเบียนเป็น 200 ล้านบาท เพื่อเสนอขายหุ้นสามัญเพิ่มทุนต่อประชาชนทั่วไปจำนวน 40 ล้านหุ้น
  2552           มูลค่าที่ตราไว้หุ้นละ 1 บาท

  17 มิถุนายน 2552 เคมทรานส์ สำนักงานสมุทรปราการได้รับการรับรองมาตรฐาน OHSAS 18001:2007 จาก URS (United
                 Registrar of Systems (Thailand))

  22 มิถุนายน 2552 เคมทรานส์ สำนักงานสมุทรปราการได้รับการรับรองมาตรฐาน ISO 9001:2008 จาก URS (United
                 Registrar of Systems (Thailand))

  14 กรกฎาคม     สำนักงานใหญ่ที่ปากเกร็ด และสาขาระยอง ได้รับการรับรองมาตรฐาน ISO 9001:2008, OHSAS 18001:2007
  2552           จาก URS (United Registrar of Systems (Thailand))

  3 สิงหาคม 2552  ดำเนินการขายหุ้นทั้งหมดใน บริษัท เอสอีเอส เคม จำกัด ให้กับ บริษัท ซีคอร์ เอ็นไวรอนเมนทอล เซอร์วิสเซส
                 (ประเทศไทย) จำกัด ซึ่งเป็นบริษัทที่เกี่ยวข้องกับ บริษัท อินเตอร์เนชั่นแนล เรสปอนซ์ คอร์เปอเรชั่น

  21 ตุลาคม 2552  หลักทรัพย์ของบริษัทเริ่มเข้าซื้อขายวันแรกในตลาดหลักทรัพย์ เอ็ม เอ ไอ

  21 ธันวาคม 2552 ปรับโครงสร้างกลุ่มบริษัทโดยรับโอนกิจการทั้งหมด (Entire Business Transfer) ของเคมทรานส์
                 ซึ่งบริษัทถือหุ้นอยู่ในสัดส่วน 100%
                 เพื่อลดความซับซ้อนในการบริหารจัดการและเพื่อให้ได้รับสิทธิประโยชน์ทางภาษีจากการเข้าจดทะเบียนอย่างเต็มที่
  -------------- ------------------------------------------------------------------------------------

2.3 ภาพรวมของการประกอบธุรกิจของบริษัท

ลักษณะการประกอบธุรกิจของบริษัท สามารถแบ่งออกได้เป็น 3 ประเภทคือ

1. การให้บริการขนส่งสินค้า (Transportation) ประเภทวัตถุดิบอุตสาหกรรม เช่น แคลไซน์
สังกะสีแท่ง และสารเคมีอันตราย เช่น กำมะถันเหลว โซดาไฟน้ำ เป็นต้น
รวมไปถึงผลิตภัณฑ์เชื้อเพลิงและพลังงาน เช่น น้ำมันดิบ และก๊าซธรรมชาติสำหรับรถยนต์
(Natural Gas for Vehicle – NGV) ซึ่งเป็นการให้บริการขนส่งตามความต้องการของลูกค้า
โดยเน้นไปที่การให้บริการขนส่งโดยใช้รถขนส่งขนาดใหญ่ด้วยมาตรฐานความปลอดภัยตามที่กฎหมายกำหนด

2. การให้บริการจัดเก็บและกระจายสินค้า (Warehousing / Distribution Center)
ที่อำเภอบางปะอิน จังหวัดพระนครศรีอยุธยา
โดยให้บริการจัดเก็บและกระจายสินค้าประเภทวัตถุดิบอุตสาหกรรม เช่น โลหะสังกะสีแท่งบริสุทธิ์
(Zinc Ingot) และโลหะสังกะสีผสม (Zinc Alloy) เป็นต้น
โดยดำเนินการจัดเก็บและกระจายต่อให้กับลูกค้ารายย่อยของผู้ว่าจ้าง
หรือท่าเรือในกรณีเป็นสินค้าส่งออก

3. การให้บริการบริหารงานขนส่ง (Transportation Management)
ด้วยผู้มีประสบการณ์และเชี่ยวชาญด้านระบบขนส่ง และการจัดการสารเคมีอันตราย
ให้คำแนะนำปรึกษาจัดการปัญหาเกี่ยวการการขนส่งให้เกิดประสิทธิภาพ

กลุ่มลูกค้าหลักของบริษัทเป็นกลุ่มผู้ผลิตในประเทศที่อยู่ในอุตสาหกรรมเหมืองแร่
อุตสาหกรรมพลังงานและปิโตรเคมีและเคมีภัณฑ์ เช่น โรงถลุงแร่ โรงงานผลิตสารเคมี
โรงกลั่นน้ำมัน และโรงงานปิโตรเคมี เป็นต้น

บริษัทมีสาขาที่ให้บริการรวม 6 สาขา คือ (1) สาขาตาก จังหวัดตาก (2) สาขาบางปะอิน
จังหวัดพระนครศรีอยุธยา (3) สาขาระยอง จังหวัดระยอง (4) สาขาบางปู จังหวัดสมุทรปราการ
(5) สาขาลานกระบือ จังหวัดกำแพงเพชร และ (6) สาขาขอนแก่น จังหวัดขอนแก่น

2.4 โครงสร้างรายได้

โครงสร้างรายได้ของบริษัทและบริษัทย่อย แยกตามประเภทของบริการ ดังนี้

หน่วย: ล้านบาท

+----------------------+------+------+--------+-----+--------+------+
| โครงสร้างรายได้        | ปี    |      | ปี 2553 |     | ปี 2554 |      |
|                      | 2552 |      |        |     |        |      |
|                      |      |      |        |     |        |      |
+======================+======+======+========+=====+========+======+
|                      | ล้า   | ร    | ล้านบาท | ร้อ  | ล้านบาท | ร    |
|                      | นบาท | ้อยละ |        | ยละ |        | ้อยละ |
+----------------------+------+------+--------+-----+--------+------+
| 1. บริการขนส่งสินค้า ¹   | 47   | 8    | 774.44 | 88  | 885.99 | 8    |
|                      | 6.55 | 0.33 |        | .27 |        | 7.91 |
+----------------------+------+------+--------+-----+--------+------+
| 2.                   | 6    | 1    | 48.00  | 5   | 48.21  | 4.78 |
| บริก                  | 9.07 | 1.64 |        | .47 |        |      |
| ารจัดเก็บและกระจายสินค้า |      |      |        |     |        |      |
+----------------------+------+------+--------+-----+--------+------+
| 3. บริการบริหารงานขนส่ง | 3    | 5.96 | 38.07  | 4   | 49.02  | 4.86 |
|                      | 5.35 |      |        | .34 |        |      |
+----------------------+------+------+--------+-----+--------+------+
| รวมรายได้จากการบริการ  | 58   | 9    | 860.51 | 98  | 983.22 | 9    |
|                      | 0.98 | 7.93 |        | .08 |        | 7.55 |
+----------------------+------+------+--------+-----+--------+------+
| 4.                   | 5.56 | 0.94 | 10.12  | 1   | 18.59  | 1.84 |
| รายได้จากการขายสินค้า   |      |      |        | .15 |        |      |
+----------------------+------+------+--------+-----+--------+------+
| รวมรายได้หลัก          | 58   | 9    | 870.63 | 99  | 1      | 9    |
|                      | 6.54 | 8.87 |        | .23 | 001.81 | 9.40 |
+----------------------+------+------+--------+-----+--------+------+
| รายได้อื่น ๆ ²          | 6.74 | 1.13 | 6.71   | 0   | 6.07   | 0.60 |
|                      |      |      |        | .77 |        |      |
+----------------------+------+------+--------+-----+--------+------+
| รายได้รวม             | 59   | 10   | 877.35 | 100 | 1      | 10   |
|                      | 3.28 | 0.00 |        | .00 | 007.88 | 0.00 |
+----------------------+------+------+--------+-----+--------+------+

หมายเหตุ: ¹ รายได้จากการบริการขนส่งสินค้าในปี 2553 และ 2554
รวมรายได้จากบริการพิธีกรมศุลกากรจำนวน 3.68 ล้านบาท และ 0.03 ล้านบาท และรวมค่า
บริการเช่ารถและแท้งค์ จำนวน 10.42 ล้านบาท และ 14.70 ล้านบาท ตามลำดับ

² รายได้อื่น ประกอบด้วย รายได้ดอกเบี้ยรับ
รายได้จากเงินลงทุนระยะสั้นและรายได้จากบริการอบรมระงับเหตุฉุกเฉิน

2.5 เป้าหมายการดำเนินธุรกิจ

บริษัทมีเป้าหมายที่จะเป็นผู้ให้บริการขนส่งที่มีมาตรฐานการทำงานที่มีคุณภาพและความปลอดภัยในระดับที่ตลาดใช้ยึดถือเป็นมาตรฐานอ้างอิง
โดยเน้นคุณภาพระบบการบริหารจัดการ เพื่อให้ลูกค้าเกิดความพึงพอใจ
ซึ่งมีแผนการดำเนินธุรกิจสรุปได้ดังนี้

-   รักษาคุณภาพของการให้บริการขนส่งด้วยรถขนส่งและอุปกรณ์ที่มีมาตรฐานความปลอดภัยตามที่กฎหมายกำหนด

-   รักษาคุณภาพการปฏิบัติงานของบุคลากรทุกระดับ
    โดยการฝึกอบรมพนักงานให้มีประสิทธิภาพพร้อมให้บริการด้วยความเชี่ยวชาญชำนาญ

-   รักษาระดับรายได้ไม่ต่ำว่าในอดีต

-   ขยายการให้บริการขนส่งเป็น Freight Forwarder
    โดยให้บริการดำเนินการพิธีการศุลกากรในการนำเข้าและส่งออก พร้อมให้บริการขนส่ง
    จัดเก็บและกระจายสินค้าตามความต้องการของลูกค้า
    รวมถึงการจัดการเอกสารที่เกี่ยวข้องเพื่ออำนวยความสะดวกให้กับลูกค้า

-   ขยายการให้บริการจัดเก็บและกระจายสินค้าให้กับอุตสาหกรรมอื่นเพิ่มขึ้น
    นอกเหนือจากการบริการจัดเก็บและกระจายสังกะสีแท่งในปัจจุบัน เช่น สารเคมีอันตราย
    เป็นต้น

-   มุ่งเน้นการให้บริการขนส่งสินค้าเชื้อเพลิงและพลังงานให้กับธุรกิจพลังงานในประเทศเพิ่มขึ้น
    เนื่องจากมีศักยภาพในการเติบโตสูง

-   ขยายฐานลูกค้าต่างประเทศ โดยขยายการให้บริการไปยังประเทศเพื่อนบ้านใกล้เคียง